Со Законот за употреба на знаковниот јазик (,,Службен весник на Република Македонија,, бр. 105/09 и 150/15) се уредува правото на употреба на знаковниот јазик , правото на глувите лица на знаковен јазик, изучување на знаковниот јазик, толкувач на знаковниот јазик, задачите на Националниот сојуз на глуви и наглуви на Македонија , финансирањето и остварувањето на правата.

Со донесувањето на новиот Закон за општата управна постапка се воведоа новини во насока на успешно, ефикасно и ефективно спроведување на управната постапка. Со цел креирање на еден системски пристап кон оваа област од Законот за општата управна постапка произлезе обврска за органите на државната управа и другите организации и институции за усогласување на материјалните закони со Законот за општата управна постапка.

Наведените причини ја наметнаа потребата од донесување на овој закон.